Kopičkata kitelnička

Kopičkata kitelnička (Muscari comosum) je rostlina ze swójby hyacintowych rostlinow (Hyacinthaceae). 

 Wopisanje 
Kopičkata kitelnička je trajne zelo, kotrež docpěwa wysokosć wot 30 hač 70 cm.

Rostlina ma zwjetša na spódku stejace łopjena, kotrež docpěwaja dołhosć wot 20 hač 60 cm. 

Kćěje wot meje hač junija. Blědobrune, karančkojte, 5-7 mm wulke kćenja steja w kićach z dołhosću wot 10 hač 25 cm, na kotrychž hornim kóncu je promjo z małkich, módrych, stołpikatych, njepłódnych kćenjow.

 Stejnišćo 
Rosće na mjezotowych, ćopłych wapnitych suchich trawnikach, skłoninach, pućowych kromach a winicach. Preferuje skerje suche, bazowe, často pěskowe hlinane pódy.

 Rozšěrjenje 
Rostlina je w južnej Němskej a juŽnej Europje rozšěrjena.

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 320 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 226 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Hyacintowe rostliny
Kategorija: Škitane rostliny